Arion banki undirbýr nú umtalsverðar skipulagsbreytingar sem verða kynntar á morgun eða á allra næstu dögum samkvæmt heimildum Mannlífs . Benedikt Gíslason hefur látið til sín taka frá því hann hóf störf hjá Arion banka í júní og tilkynnt hefur verið um starfslok fjölda stjórnenda undanfarið . Mikill titringur hefur verið meðal starfsfólks bankans vegna þess . Mynd / Stjórnaráð Mannlíf hefur heimildir fyrir því að allt að 80 manns verði sagt upp störfum nú fyrir mánaðarmótin hjá Arion banka og er það liður í yfirlýstri stefnu Benedikts Gíslasonar nýráðins bankastjóra Arion að auka arðsemi bankans . Í nýlegu viðtali við Fréttablaðið sagði Benedikt erfitt að horfa framan í hluthafa bankans þegar arðsemin væru undir áhættulausum vöxtum í landinu . „ Á hverjum degi höfum við ekki verið að búa til verðmæti fyrir hluthafa heldur að rýra þau . Þessu þurfum við að breyta og laga ” , sagði hann enn fremur . Þá hefur Benedikt einnig lýst því yfir innan bankans að markmið hans sé ekki að Arion banki verði stærsti bankinn og að arðsemi hluthafa skipti meira máli . Útfærsla skipulagsbreytinganna er nú á lokametrunum og hefur Mannlíf heimildir fyrir því að stefnt sé að því að tilkynna um breytingarnar á morgun , mánudag . Nýtt skipurit mun þá líta dagsins ljós og í kjölfar þess verði ráðist í umfangsmiklar hópuppsagnir þar sem allt að 10 prósent starfsmanna bankans missa vinnuna nú fyrir mánaðarmótin . Samkvæmt heimildum Mannlífs er það þó aðeins fyrsta skrefið í umræddum skipulagsbreytingum og talið er að enn fleiri starfsmenn missi vinnuna hjá bankanum á næstu mánuðum . Samkvæmt árskýrslu bankans fyrir árið 2018 er fjöldi stöðugilda Arion banka tæplega 800 .